Egeskov Marked inviterer igen i år til **pony- og småhesteskue** (eksteriørbedømmelse), nemlig lørdag den 17. september 2022. Vi håber på en hyggelig dag, hvor man mødes på tværs af racerne.   
  
Dommerne er Susanne Dahl Kjærgaard og Ninett Gulddal, der sammen vil dømme alle de tilmeldte dyr.

Skuet er åbent for goldhopper og vallakker på **2** år og ældre **af pony- og småhesteracer samt racerne Pinto, Palomino og Knabstrupper.**

Alle dyr skal være stambogsførte i henhold til racens egne krav.   
For dyr, der er registreret i udlandet, vedlægges en kopi af de originale registreringspapirer herunder ejerforhold.

**Der kan tilmeldes i følgende klasser:**

2 års unghopper og vallakker  
3-4 års goldhopper og vallakker  
5-14 års goldhopper og vallakker  
15 års og ældre goldhopper og vallakker

Det tilstræbes, at der er min. 3 deltagere i hver klasse. Om nødvendigt kan klasserne for de enkelte racer / sektioner slås sammen på tværs af alder.

Ved eksteriørbedømmelsen gives der point efter 10-talsskalaen for type, kropsform, fundament, bevægelse i skridt og trav samt en helhedskarakter, og der gives en kort karakteristik.

De 2 bedste dyr i hver klasse er kvalificeret til at deltage i delfinalerne (Bedst i racen). Der bliver afholdt delfinale for hver race. Nummer 1 og 2 i disse delfinaler går videre til finalen om „Best in Show“. Der vil være sløjfer til alle deltagere og mange flotte ærespræmier til vinderne.

Der mønstres på engelsk vis og efter dommerens anvisning.

Der vil **ikke** være bokse til rådighed. Skuet foregår udendørs uanset vejret.

**Der kan maximalt udstilles 50 dyr i alt. Tilmelding sker efter først-til-mølle-princippet.**

**Prisen for deltagelse er 200 kr. for det første dyr og 100 kr. for de efterfølgende ponyer/heste fra samme ejer.**For at opnå denne rabat, skal udstilleren være registreret som ejer af dyret. Udstilles lånte eller leasede dyr, er prisen 200 kr. pr. pony/hest.

Ca. 1 uge før skuet vil kataloget med vejledende tidsplan blive udsendt til deltagerne pr. mail. Det vil være muligt at købe enkelte kataloger i sekretariatet. **Sidste frist for tilmelding er søndag d. 14. august 2022.**

Med venlig hilsen   
Egeskov Markedsforening

### Tilmeldingsblanket til Pony- og småhesteskue på Egeskov Marked den 17. september 2022

**Ved tilmelding af flere dyr fra samme udstiller samles tilmeldingsgebyret på ét skema.**

Jeg tilmelder nedenstående pony/cob:

|  |  |  |  |
| --- | --- | --- | --- |
| Navn på Pony/cob |  | Race, for welsh også sec. |  |
| Køn |  | Farve |  |
| Født |  | Reg.nr./stb.nr. |  |
| Far |  | Reg.nr./stb.nr. |  |
| Mor |  | Reg.nr./stb.nr. |  |
| Morfar |  | Reg.nr./stb.nr. |  |
| Opdrætter |  | | |
| Udstiller |  | | |
| Adresse |  | Postnr. og by |  |
| E-mail |  | Mobil nr. |  |

**Økonomi** (anføres samlet på én blanket ved tilmelding af flere ponyer)

|  |  |  |
| --- | --- | --- |
|  | 1. pony á 200 kr. |  |
|  | Efterfølgende ponyer fra samme udstiller á 100 kr. |  |
|  | **Samlet betaling** |  |

Indbetalt på konto: 5975-1142031 d.\_\_\_\_\_\_\_\_\_\_\_ **(husk at påføre udstillernavn på indbetalingen)**

**Tilmelding uden samtidig betaling betragtes som ugyldig.**

Med ovenstående tilmelding gives samtidigt tilsagn om at pony og ejerforhold må oplyses såvel i foreningens trykte som digitale medier. Ligeledes gives tilsagn om at eventuelle fotos fra showet kan bruges af foreningen.

den

Underskrift

**Sendes til: Jette Granhøj, Gl. Nyborgvej 54, 5772 Kværndrup, mail:** [**granhoj@mail.tele.dk**](mailto:granhoj@mail.tele.dk) **senest søndag den 14. august 2022.**